Jeg købte make up for 600kr, da jeg gerne ville skifte til naturlige produkter, der ikke er testet på dyr, som led i en mere miljøbevidst livsstil. Ingen grund til al den kemi.Jeg sørgede for at undersøge mærkerne inden, så jeg havde lidt en idé om, hvad jeg kunne forvente, nu man ikke bare lige kan prøve produkterne.Efter bestilling fik jeg en mail, at der var noget forsinkelse, så jeg først fik det ugen efter - dog med en 10% rabatkode til næste køb, hvilket jo må siges at være en okay løsning, givet jeg vil handle der igen(hvilket jeg 100% vil, men mere om det senere!)Produkterne kom meget fint indpakket med et lille håndskrevet kort, hvilket var fantastisk på trods af, at priserne ikke er så høje, som så meget andet. Det føltes meget lukseriøst. Desværre virkede foundationpumpen ikke, men efter jeg gjorde det klart i en mail fik jeg straks tilsendt en ny - inkl. en lille gave, hvilket jeg synes var en helt fantastisk og hurtig service. Tusinde tak Helle!Man skal lige vende sig til produkterne, da de er anderledes end dem, man køber i matas f.eks. Men når man har det er de helt fantastiske og giver en flot look! Jeg glæder mig til at prøve flere af jeres produkter og vil helt klart anbefale shoppen. Det er 100% det værd, man skal bare vende sig til det. - og har du problemer, så få fat i Helle. Fantastisk service-oplevelse. Jeg venter dog lidt med at skifte mascara - jeg har problemvipper, men mon ikke, det også snart sker.